陪子瞻遊百步洪
作者：蘇轍
朝代：宋

paragraphs: 城東泗水平如席，城頭遠山涵落日。
輕舟鳴艣自生風，渺渺江湖動顔色。
中洲過盡石縱橫，南去清波頭盡白。
岸邊怪石如牛馬，銜尾舳艫誰敢下。
沒人出沒須臾間，却立沙頭手足乾。
客舟一葉久未上，吳牛回首良間關。
風波蕩潏未可觸，歸來何事嘗艱難。
樓中吹角莫煙起，出城騎火催君還。